**ORDIN nr. 1019**

privind modificarea Procedurii de implementare a schemei de ajutor de stat prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19, aprobată prin Ordinul ministrului economiei, antreprenoriatului si turismului nr. 991/2021

*Având în vedere*:

* Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19, aprobată prin Legea nr. 160/2021, cu modificările și completările ulterioare;
* Procedura de implementare a schemei de ajutor de stat prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19, aprobată prin Ordinul ministrului economiei, antreprenoriatului și turismului nr. 991/2021;
* Referatul de aprobare nr. 356132/17.06.2021, întocmit de către Direcția Generală Ajutor de Stat

*În temeiul* art. 10 alin. (6) din Hotărârea Guvernului nr. 315/2021 privind organizarea și funcționarea Ministerului Economiei, Antreprenoriatului și Turismului

**Ministrul economiei, antreprenoriatului și turismului, emite următorul**

**ORDIN:**

**Art. I. -** Procedura de implementare a schemei de ajutor de stat prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19 aprobată prin Ordinul ministrului economiei, antreprenoriatului și turismului nr. 991/2021 publicat în Monitorul Oficial al României, partea I, nr 590/11.06.2021 și nr. 591 bis/11.06.2021, cu modificările și completările ulterioare, se modifică astfel :

1. Articolul 5.2 alineatul 3 se modifică și va avea următorul cuprins:

„(3) Aplicația electronică aferentă celei de a doua etape de înscriere în cadrul Schemei va fi deschisă începând cu ora 10.00 a primei zile de înscriere, timp de 22 zile calendaristice de la demararea înscrierii, până la ora 20.00 a ultimei zile de înscriere, cu posibilitatea de prelungire a termenului până la epuizarea bugetului**.”**

1. Anexa nr. 7 la Procedura de implementare a schemei de ajutor de stat prevăzută de Ordonanţa de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului, alimentaţiei publice și organizării de evenimente, a căror activitate a fost afectată în contextul pandemiei de COVID-19 aprobata prin Ordinul ministrului economiei, antreprenoriatului și turismului nr. 991/2021 publicat în Monitorul Oficial al României, partea I, nr. 590/11.06.2021 și nr. 591 bis/11.06.2021, cu modificările și completările ulterioare, se înlocuiește cu Anexa la prezentul ordin.

**Art. II. -** Prezentul ordin se publică în Monitorul Oficial al României, Partea I.

**Ministrul Economiei, Antreprenoriatului și Turismului**

**Claudiu Iulius Gavril Năsui**

**București, 24.06.2021**